Πρόκειται για μια πρωτοβουλία του EΔΕΚΟΠ-EReNSEP (Ευρωπαϊκό Δίκτυο Ερευνών Κοινωνικής και Οικονομικής Πολιτικής), με συνσυγγραφείς, εκτός του Κ. Λαπαβίτσα, τους Θεόδωρο Μαριόλη και Κωνσταντίνο Γαβριηλίδη.



Σύμφωνα με τον οικονομολόγο καθηγητή του πανεπιστημίου SOAS του Λονδίνου, «είναι απαραίτητο να συνδεθούν μετωπικά όλοι όσοι καταλαβαίνουν την ανάγκη ριζοσπαστικών λύσεων στην Ελλάδα και στην Ευρώπη. Υπάρχει απόλυτη ανάγκη να δημιουργηθεί πανευρωπαϊκή συμπαράταξη έστω και σε μικρό βαθμό σε πρώτη φάση».

Όπως αναφέρει στο προσωπικό του ιστολόγιο, το ΕΔΕΚΟΠ είναι ένα πρώτο βήμα στην κατεύθυνση αυτή. «Έχουμε έτοιμη μια σημαντική μελέτη για την Ελλάδα, η οποία μπορεί να λειτουργήσει ως μοντέλο και για άλλες χώρες της Ευρώπης, και θα την παρουσιάσουμε σε ανοιχτή δημόσια εκδήλωση στην Αθήνα στις 15 Φεβρουαρίου».

Η μελέτη του ΕΔΕΚΟΠ σχετικά με το αδιέξοδο της Ευρωζώνης, την αναπτυξιακή πολιτική που απαιτείται στην Ελλάδα και την προοπτική εξόδου από τη νομισματική ένωση δημοσιεύθηκε από το Ίδρυμα Ρόζα Λούξεμπουργκ. Η μελέτη είναι διαθέσιμη στα αγγλικά, ενώ η ελληνική μετάφραση θα αναρτηθεί στην ιστοσελίδα του Δικτύου τις επόμενες ημέρες.

https://youtube.com/watch?v=YKw-2OvmILc%3Fautoplay%3D1